钦定古今图书集成/明伦汇编/氏族典/第454卷 > 《廖用贤尚友录》 > 宋抟
## 钦定古今图书集成/明伦汇编/氏族典/第454卷 > 《廖用贤尚友录》 > 宋抟

按《宋史宋抟传》：“抟字鹏举，莱州掖人。得第，调补遂宁
尉，历潍州司理参军，改白虎令，累迁度支员外郎。真
宗嗣位，迁司封员外郎，河东转运使。在任凡十一年。
时边事未息，抟经制漕运，以干治称。景德四年，入判
三司勾院，逾月为户部副使。大中祥符初，进秩刑部
郎中，二年卒。子可法，至太子中舍，舜元著作佐郎。”